CELEX: 32016R1962
Language: fi
Date: 2016-11-07 00:00:00
Title: Komission täytäntöönpanoasetus (EU) 2016/1962, annettu 7 päivänä marraskuuta 2016, tiettyjen tavaroiden luokittelusta yhdistettyyn nimikkeistöön

10.11.2016   
               
               
                  FI
               
               
                  Euroopan unionin virallinen lehti
               
               
                  L 303/1
               
            KOMISSION TÄYTÄNTÖÖNPANOASETUS (EU) 2016/1962,
      annettu 7 päivänä marraskuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteessä olevan taulukon sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 7 päivänä marraskuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokitus
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Kokoamattomat suihkuovet, seinään asennettavat ja kiinnitettävät, jotka koostuvat seuraavista osista:
                     
                                 —
                              
                              
                                 kaksi yksielementtisestä varmuuslasista (ESG EN 12150) tehtyä paneelia, joiden mitat ovat 2 100  × 860 × 6 mm (ovena toimiva saranoitu paneeli) ja 2 100  × 810 × 6 mm (kiinteä saranoimaton paneeli),
                              
                           
                                 —
                              
                              
                                 kaksi alumiiniprofiilia, jotka kiinnitetään kummankin paneelin toiseen reunaan, joiden mitat ovat 2 100  × 25 mm ja joissa on kisko, muovitiiviste ja neljä ruuviaukkoa,
                              
                           
                                 —
                              
                              
                                 jaloteräksestä valmistetut vetimet, palkit, levyt, saranat, pidikkeet ja muut kiinnitysosat,
                              
                           
                                 —
                              
                              
                                 ruuvit, kuusiokoloavaimet, tulpat ja ankkurit,
                              
                           
                                 —
                              
                              
                                 sulkimet ja tiivisteet (magneettinen suljin ovipaneelien sulkemista varten ja paljetiiviste kiinteiden ja liikkuvien osien välistä tiivistämistä varten).
                              
                           Lasi on suojakäsitelty kalkkia, likaa ja puhdistusainekerrostumia vastaan.
                     Katso kuva valmiiksi asennetusta tuotteesta (*).
                  
                  
                     7020 00 80 
                  
                  
                     Luokitus määräytyy yhdistetyn nimikkeistön yleisen tulkintasäännön 1, yleisen tulkintasäännön 2 alakohdan a, yleisen tulkintasäännön 3 alakohdan b ja yleisen tulkintasäännön 6 sekä CN-koodien 7020 00  ja 7020 00 80  nimiketekstien mukaisesti.
                     Tavara on kokoonpantu tavara, joka koostuu eri osista ja esitetään tullille kokoamattomana. Koska profiili on vain kummankin paneelin toisessa reunassa, tuotetta ei voida pitää kehyksiin asennettuna (ks. selittävät huomautukset Euroopan unionin yhdistettyyn nimikkeistöön, ryhmä 70, yleisohjeita, toinen kohta). Profiilit, kiinnitysosat, ruuvit, tulpat, tiivisteet jne. ovat luonteeltaan toissijaisia osia. Olennaisen luonteen tuotteelle antaa lasi.
                     Sen vuoksi luokittelu nimikkeeseen 7326  muiksi terästavaroiksi tai nimikkeeseen 7610  alumiinisiksi kehyksiksi tai karmeiksi ei tule kyseeseen.
                     Tavaraa ei myöskään voida luokitella nimikkeeseen 7013  lasiesineeksi, jollaisia käytetään toalettiesineinä tai sen kaltaiseen tarkoitukseen, sillä nimikkeeseen kuuluu vain pieniä siirrettäviä esineitä (ks. harmonoidun järjestelmän selitykset, nimike 7013 , ensimmäisen kohdan 2 alakohta).
                     Luokittelu nimikkeeseen 7007  varmuuslasiksi ei myöskään tule kyseeseen, sillä siihen kuuluu varmuuslasi, mutta ei siitä tehdyt tavarat.
                     Sen vuoksi tavara luokitellaan CN-koodiin 7020 00 80  muuksi lasitavaraksi.
                  
               
            (*)  Kuva on ainoastaan ohjeellinen.